**ПОКАНА**

Във връзка със стартиране на процедура за избор на членове на съвета на децата към Държавна агенция за закрила на детето община Угърчин Ви уведомява, че  Съветът на децата е консултативен орган към председателя на Държавна агенция за закрила на детето /ДАЗД/ и от 2003 г. работи в изпълнение на основните принципи на Конвенцията на ООН за правата на детето и Закона за закрила на детето. Целта му е да насърчава детското участие в процесите на изработване на политики за децата и вземане на решения. Той включва представители на младите хора от всяка административна област и на децата от уязвими групи като им дава възможност да обменят знания, умения и ценности и да взаимодействат с държавни и неправителствени организации на национално и регионално ниво.

Съветът на децата е разработил процедура за избор на свои членове. Прилагането ѝ е разделено на три нива: общинско, регионално и национално, които са взаимосвързани. По този начин ще бъде изграден ефективен механизъм за детско участие чрез избор на деца, които да представляват своите връстници от цялата страна при създаването и прилагането на мерки и политики, свързани с младите хора.

В срок до 24 май 2024 г. всички желаещи деца и ученици на възраст до 18 години  могат да кандидатстват за членове на Националния детски консултативен орган – Съвет на децата, което е нов шанс за всеки един от тях да покаже своите лидерски умения на национално равнище. За да участват в конкурса те трябва да изпратят попълнени документи – формуляр за кандидатстване и мотивационно писмо на е-мeйл: **obshtina@ugarchin.com** или да ги входират на хартиен носител в деловодството на община Угърчин.